Source: https://legestart.ro/plenul-csm-emis-o-hotarare-de-principiu-cu-privire-la-legalitatea-detasarilor/
Timestamp: 2020-01-18 20:41:07+00:00
Document Index: 24457286

Matched Legal Cases: ['CSM ', 'CSM ', 'CSM ', 'CSM ', 'CSM ', 'CSM ', 'CSM ']

CSM a emis o hotărâre cu privire la legalitatea detașărilor
Acasa ⁄ Specialişti ⁄ Juridic ⁄ Plenul CSM a emis o hotărâre de principiu cu privire la legalitatea detașărilor
Plenul CSM a emis o hotărâre de principiu cu privire la legalitatea detașărilor
Oct 13, 2017 Postat de Florin Amariei in Juridic, Ştiri	Etichete csm, detasari, legalitate	Comentarii 0
Plenul Consiliului Superior al Magistraturii (CSM) a decis emiterea unei hotărâri de principiu cu privire la legalitatea detașărilor aflate în curs care depășesc durata de șase ani.
Potrivit ordinii de zi soluționate, Plenul CSM a decis în legătură cu durata detașării unui magistrat că detașările în curs dispuse anterior acestei hotărâri sunt legale și se mențin, în timp ce detașările ulterioare pot fi dispuse și prelungite o singură dată, fără ca durata maximă cumulată să depășească termenul legal de șase ani.
În legătură cu desființarea actului administrativ prin care s-a dispus detașarea, respectiv hotărârea Secției pentru judecători sau a Secției pentru procurori, s-a hotărât că acesta poate fi anulat doar de instanța de judecată.
Plenul a mai decis că încetarea detașării unui judecător sau procuror ce ocupă o funcție de conducere în aparatul propriu al CSM poate fi dispusă numai după încetarea mandatului sau a delegării în respectiva funcție. De asemenea, s-a hotărât că încetarea unei detașări poate fi dispusă numai la solicitarea președintelui și a vicepreședintelui CSM.
Secția pentru judecători a discutat, tot joi, o solicitare formulată de judecătoarele Simona Marcu, Lia Savonea, Nicoleta Țînț, Gabriela Baltag și Evelina Oprina privind încetarea detașării tuturor judecătorilor din cadrul CSM ale căror mandate au depășit șase ani.
“Secția pentru judecători (…), având în vedere soluția Plenului din data de 12.10.2017 cu privire la calitatea de a solicita încetarea detașărilor magistraților din cadrul aparatului propriu al Consiliului, în sensul că în cazul judecătorilor detașați în cadrul Consiliului Superior al Magistraturii, încetarea detașării acestora poate fi dispusă numai la solicitarea președintelui Consiliului, a hotărât înaintarea cererii către președintele Consiliului în vederea aprecierii exercitării prerogativei de sesizare a secțiilor“, se arată în ordinea de zi soluționată, relatează Agerpres.
Ai nevoie de Regulamentul privind organizarea și desfășurarea examenului de promovare în funcții de execuție a personalului de specialitate juridică asimilat judecătorilor și procurorilor din cadrul aparatului propriu al Consiliului Superior al Magistraturii și al Institutului Național al Magistraturii? Îl poți obține în varianta actualizată, în format .PDF sau MOBI apăsând AICI!
Precedentul Fermierii din România primesc sprijin pentru combaterea problemelor climatice
Urmatorul Monitorul Oficial nr. 806 şi 807 din 12 octombrie 2017: acte normative incluse
SINTEZĂ: Cele mai importante modificări la Legile justiției – amendamente, vot şi reacţii
CSM a dat aviz negativ privind propunerile de modificare a Legilor Justiției
CSM: Președintele CCR, Valer Dorneanu, a afectat independența Justiției
CSM: Proiectul de modificare a legilor justiției contravine dispozițiilor constituționale